AaBs nye cheftræner, den 32-årige svensker Magnus Pehrsson glæder sig meget til jobbet og de nye udfordringer. - AaB er en klub med et stort potentitale, hvad mesterskabet i sidste  sæson beviser. Jeg ser frem til at udvikle AaB yderligere, så positionen i toppen af dansk fodbold kan fastholdes, sagde den nye cheftræner, da han blev præsenteret på Energi Nord Arena mandag eftermiddag. Magnus Pehrsson understreger, at han vil bygge videre på det arbejde, som assistenttræner Allan Kuhn og hans nærmeste medarbejder, Poul Erik Andreasen, har udført i de seneste seks uger, hvor AaB er ubesjeret. Magnus Pehrsson kommer fra et job som cheftræner i den Allsvenskan-klubben GAIS, som endte på en 11. plads i seneste sæson. Pehrsson har også en fortid som elitespiller, men stoppede i 2003 på grund af en alvorlig skade. AaBs sportsdirektør Lynge Jacobsen siger, at klubben har sikret sig eet af Nordens største trænertalenter. - Vi har haft en strategi om at finde en, der både på liganiveau, i talentarbejdet og rent ledelsesmæssigt kan udvikle AaB. Vi er overbeviste om, at Pehrsson er det rigtige valg for AaB, siger Lynge Jacobsen til TV2/Nord.
Magnus Pehrsson vil bygge videre på fundamentet fra Kuhn og Andreasen